《南乡子 题陈莲汀疏香清影，是其亡姬吴氏照也》
清代·钱斐仲

往事付朝云。惹取愁霜染鬓新。最是画帘垂细雨，黄昏。

翠羽啁啾独掩门。

明月认前身。一段冰绡渍泪痕。只有真真呼不起，伤神。

竹外疏花又返魂。

作者简介：钱斐仲，字餐霞，秀水人，山西布政使钱昌龄女，候选训导德清戚士元室。工词。著有词话一卷。